Source: https://www.slov-lex.sk/pravne-predpisy/SK/ZZ/1999/44/
Timestamp: 2020-08-04 03:29:45+00:00

Document:
44/1999 Z.z. - Vyhláška Ministerstva hospodárstva ... - SLOV-LEX
44/1999 Z.z.
44/1999 Z. z.
Časová verzia predpisu účinná od 18.03.1999
z 19. februára 1999,
ktorou sa vykonáva zákon o zákaze chemických zbraní a o zmene a doplnení niektorých zákonov
Ministerstvo hospodárstva Slovenskej republiky podľa § 42 ods. 3 zákona č. 129/1998 Z. z. o zákaze chemických zbraní a o zmene a doplnení niektorých zákonov ustanovuje:
Zaraďovanie sledovaných chemických látok do skupín
Sledované chemické látky sa zaraďujú podľa medzinárodného Dohovoru o zákaze vývoja, výroby, hromadenia a použitia chemických zbraní a o ich zničení1) (ďalej len „dohovor“) do týchto skupín:
vysoko rizikové chemické látky (zoznam 1 prílohy k dohovoru),
rizikové chemické látky (zoznam 2 prílohy k dohovoru),
menej rizikové chemické látky (zoznam 3 prílohy k dohovoru),
(ďalej len „zoznam 1, 2 a 3“).
Kritériá zaraďovania sledovaných chemických látok do skupín uvedených v odseku 1 určuje Smernica pre zoznamy chemických látok prílohy k dohovoru.
Vedenie evidencie sledovaných chemických látok
Právnická osoba alebo fyzická osoba vedie evidenciu o množstve používanej sledovanej chemickej látky uvedenej v prílohe k dohovoru v zoznamoch 1, 2 alebo 3 podľa vzoru tlačiva uvedeného v prílohe č. 1.
Evidencia podľa odseku 1 sa vedie tak, aby sa údaje v nej uvedené nedali dodatočne zmeniť. Chybné údaje sa opravia tak, aby pôvodný zápis zostal čitateľný. Pri evidencii sledovaných chemických látok, ktorá sa vedie podľa zoznamov 1, 2 a 3 prílohy k dohovoru, sa toxické chemické látky a prekurzory vedú oddelene.
Evidencia sa uschováva päť rokov od skončenia používania sledovaných chemických látok u užívateľa, potom sa archivuje.
Súčasťou evidencie sledovaných chemických látok je žiadosť o udelenie povolenia na používanie vysoko rizikových chemických látok. Vzor tlačiva je uvedený v prílohe č. 2, vzory žiadostí o licenciu na dovoz alebo vývoz vysoko rizikovej chemickej látky sú uvedené v prílohách č. 3 a 4 a vzor žiadosti o povolenie na tranzit vysoko rizikovej chemickej látky je uvedený v prílohe č. 5.
Súčasťou evidencie sledovaných chemických látok sú vyplnené deklaračné tlačivá.
Množstvá vysoko rizikových chemických látok podliehajúcich deklaráciám a obsah a forma predkladaných deklarácií
Deklaračná povinnosť vysoko rizikových chemických látok sa vzťahuje na
objekt, v ktorom sa vysoko rizikové chemické látky používajú v množstvách väčších ako 100 g jednotlivej látky za kalendárny rok v jednom objekte,
dovoz a vývoz akejkoľvek vysoko rizikovej chemickej látky v akomkoľvek množstve a na zmesi, ktoré obsahujú akúkoľvek vysoko rizikovú chemickú látku v akejkoľvek koncentrácii, dovážané na územie Slovenskej republiky alebo vyvážané z územia Slovenskej republiky v akomkoľvek množstve.
Obsah deklarácií podľa Verifikačnej prílohy časti VI dohovoru1) je uvedený v prílohe č. 6.
Množstvá rizikových chemických látok podliehajúcich deklaráciám a obsah a forma predkladaných deklarácií
Deklaračná povinnosť rizikových chemických látok sa vzťahuje na
objekt, v ktorom sa používa riziková chemická látka uvedená v zozname 2 prílohy k dohovoru1)
vo väčšom množstve ako 1 kg rizikovej chemickej látky označenej (*) v zozname 2 časti A,
vo väčšom množstve ako 100 kg rizikovej chemickej látky uvedenej v zozname 2 časti A,
vo väčšom množstve ako 1 000 kg rizikovej chemickej látky uvedenej v zozname 2 časti B,
na dovoz a vývoz rizikových chemických látok uvedených v zozname 2 prílohy k dohovoru1)
vo väčšom množstve ako 100 g rizikovej chemickej látky označenej (*) v zozname 2 časti A alebo vo väčšom množstve ako 1 000 g zmesi obsahujúcej túto látku s väčšou hmotnostnou koncentráciou ako 10 %,
vo väčšom množstve ako 10 kg rizikovej chemickej látky uvedenej v zozname 2 časti A alebo vo väčšom množstve ako 100 kg zmesi obsahujúcej aspoň jednu takúto látku s väčšou hmotnostnou koncentráciou ako 10 %,
vo väčšom množstve ako 100 kg rizikovej chemickej látky uvedenej v zozname 2 časti B alebo vo väčšom množstve ako 1 000 kg zmesi obsahujúcej aspoň jednu takúto látku s väčšou hmotnostnou koncentráciou ako 10 %.
Obsah deklarácií podľa Verifikačnej prílohy časti VII dohovoru1) je uvedený v prílohe č. 7.
Množstvá menej rizikových chemických látok podliehajúcich deklaráciám a obsah a forma predkladaných deklarácií
Deklaračná povinnosť menej rizikových chemických látok sa vzťahuje na
objekt, v ktorom sa používa menej riziková chemická látka uvedená v zozname 3 k dohovoru vo väčších množstvách ako 30 t menej rizikovej chemickej látky uvedenej v zozname 3 k dohovoru,
dovoz a vývoz menej rizikových chemických látok uvedených v zozname 3 k dohovoru1) vo väčšom množstve ako 3 t čistej menej rizikovej chemickej látky alebo vo väčšom množstve ako 12 t zmesi obsahujúcej aspoň jednu takúto látku s väčšou hmotnostnou koncentráciou ako 25 %.
Obsah deklarácií podľa Verifikačnej prílohy časti VIII dohovoru1) je uvedený v prílohe č. 8.
Množstvá konkrétnych organických chemických látok podliehajúcich deklaráciám a obsah a forma predkladaných deklarácií
Deklaračná povinnosť sa vzťahuje na objekty, v ktorých sa vyrábajú konkrétne organické chemické látky vo väčších množstvách ako
30 t jednotlivej konkrétnej organickej chemickej látky obsahujúcej fosfor, síru alebo fluór za kalendárny rok v jednom závode,
200 t konkrétnych organických chemických látok za kalendárny rok v jednom závode.
Obsah deklarácií podľa Verifikačnej prílohy časti IX dohovoru1) je uvedený v prílohe č. 9.
Obsah a forma predkladaných deklarácií chemických látok na potláčanie nepokojov
Obsah deklarácií podľa článku III ods.1 písm. e) dohovoru1) je uvedený v prílohe č. 10.
Obmedzenia vzťahujúce sa na používanie vysoko rizikových chemických látok
Právnické osoby môžu používať vysoko rizikové chemické látky len v
jednoúčelovom nízkotonážnom objekte na výskumné, zdravotnícke, farmaceutické alebo ochranné účely, pričom výrobu v objekte možno uskutočňovať v reakčných nádobách na výrobných linkách, ktorých konfigurácia nie je prispôsobená nepretržitému pracovnému režimu, pričom objem jednotlivých reakčných nádob neprevyšuje 100 litrov a celkový objem všetkých reakčných nádob s väčším objemom ako 5 litrov neprevyšuje 500 litrov,
objekte, v ktorom sa vyrábajú tieto látky na ochranné účely v úhrnnom množstve neprevyšujúcom 10 kg za rok,
iných objektoch, v ktorých sa vyrábajú tieto látky na výskumné, zdravotnícke alebo farmaceutické účely v množstve do 10 kg za rok v jednom objekte,
laboratóriách na výskumné, zdravotnícke a farmaceutické účely, nie však na ochranné účely, v úhrnnom množstve menšom ako 100 g za rok v jednom objekte.
Výrobu vysoko rizikových chemických látok na výskumné, zdravotnícke, farmaceutické alebo ochranné účely v jednoúčelovom nízkotonážnom objekte možno uskutočňovať na celom území Slovenskej republiky iba v jednom objekte.
Výrobu vysoko rizikových chemických látok na ochranné účely možno uskutočňovať na celom území Slovenskej republiky iba v jednom objekte.
Zmesi obsahujúce vysoko rizikové chemické látky v akomkoľvek množstve možno dovážať len z členských štátov dohovoru a vyvážať len do členských štátov dohovoru.
Ľudovít Černák v. r.
Príloha č. 1 k vyhláške č. 44/1999 Z. z.
Prevziať prílohu - Vzor 01 - VEDENIE EVIDENCIE LÁTOK UVEDENÝCH V DOHOVORE O ZÁKAZE VÝVOJA, VÝROBY, HROMADENIA A POUŽITIA CHEMICKÝCH ZBRANÍ A O ICH ZNIČENÍ
Príloha č. 2 k vyhláške č. 44/1999 Z. z.
Prevziať prílohu - Vzor 02 - Žiadosť o vydanie povolenia na používanie vysoko rizikovej chemickej látky
Príloha č. 3 k vyhláške č. 44/1999 Z. z.
Prevziať prílohu - Vzor 03 - Žiadosť o licenciu na vývoz vysoko rizikovej chemickej látky
Príloha č. 4 k vyhláške č. 44/1999 Z. z.
Prevziať prílohu - Vzor 04 - Žiadosť o licenciu na dovoz vysoko rizikovej chemickej látky
Príloha č. 5 k vyhláške č. 44/1999 Z. z.
Prevziať prílohu - Vzor 05 - Žiadosť o povolenie na tranzit
Príloha č. 6 k vyhláške č. 44/1999 Z. z.
Príloha č. 7 k vyhláške č. 44/1999 Z. z.
Príloha č. 8 k vyhláške č. 44/1999 Z. z.
Príloha č. 9 k vyhláške č. 44/1999 Z. z.
Príloha č. 10 k vyhláške č. 44/1999 Z. z.
Prevziať prílohu - Vzor 10 - Deklarácia chemických látok používaných na potláčanie nepokojov
Oznámenie Ministerstva zahraničných vecí Slovenskej republiky č. 276/1997 Z. z. o uzavretí Dohovoru o zákaze vývoja, výroby, hromadenia a použitia chemických látok a o ich zničení.
§ 1 Zaraďovanie sledovaných chemických látok do skupín
§ 2 Vedenie evidencie sledovaných chemických látok
§ 3 Množstvá vysoko rizikových chemických látok podliehajúcich deklaráciám a obsah a forma predkladaných deklarácií
§ 4 Množstvá rizikových chemických látok podliehajúcich deklaráciám a obsah a forma predkladaných deklarácií
§ 5 Množstvá menej rizikových chemických látok podliehajúcich deklaráciám a obsah a forma predkladaných deklarácií
§ 6 Množstvá konkrétnych organických chemických látok podliehajúcich deklaráciám a obsah a forma predkladaných deklarácií
§ 7 Obsah a forma predkladaných deklarácií chemických látok na potláčanie nepokojov
§ 8 Obmedzenia vzťahujúce sa na používanie vysoko rizikových chemických látok
Číslo: 44/1999 Z. z.
Názov: Vyhláška Ministerstva hospodárstva Slovenskej republiky, ktorou sa vykonáva zákon o zákaze chemických zbraní a o zmene a doplnení niektorých zákonov
Dátum schválenia: 19.02.1999
Dátum vyhlásenia: 18.03.1999
Dátum účinnosti od: 18.03.1999
Nachádza sa v čiastke: 19/1999
2. 18.03.1999 -

References: § 42

§ 1

§ 2

§ 3

§ 4

§ 5

§ 6

§ 7

§ 8